Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M9177. Il-EUR-Lex hu l-aċċess fuq l-internet għal-liġi Ewropea. B'dan qed jingħata avviż tat-tnedija tas-sejħa għal proposti u attivitajiet relatati taħt il-programm ta' ħidma tal-2019-2020 tal-Programm ta' Riċerka u Taħriġ tal-Komunità Ewropea tal-Enerġija Atomika (2019-2020) li jikkumplimenta l-Programm Qafas għar-Riċerka u l-Innovazzjoni tal-Orizzont 2020. Dan il-programm ta' ħidma ġie adottat mill-Kummissjoni permezz tad-Deċiżjoni C(2018) 8412 tal-14 ta' Diċembru 2018. Is-sejħa u l-programm ta' ħidma huma suġġetti għad-disponibbiltà tal-approprjazzjonijiet stipulati fl-abbozz tal-baġit għas-snin korrispondenti mill-awtorità tal-baġit jew, jekk il-baġit għal sena speċifika ma jiġix adottat, kif stipulat fis-sistema ta' parti minn kull tnax proviżorja. Dan il-programm ta' ħidma, li jinkludi d-dati ta' skadenza u l-baġits għall-attivitajiet, huwa disponibbli permezz tal-Portal tal-Finanzjament u tal-Offerti (https://ec.europa.eu/info/funding-tenders/opportunities/portal/screen/programmes/h2020) flimkien ma' informazzjoni dwar il-modalitajiet tas-sejħiet u l-attivitajiet relatati, u gwida għall-applikanti dwar kif għandhom jissottomettu l-proposti. Din l-informazzjoni kollha se tiġi aġġornata kif meħtieġ fl-istess Portal.
Extracted from C_005_2019.html